मँड़वा बइठल बाबा, दुलरइता बाबा, चकमक मानिकदीप हे।
 झाँपि झँूपि लवलन मइया दुलरइतिन मइया,
रखल बाबा केर जाँघ हे।
 जब रे दुलरइता बाबा मुँहमा उघारल,
का हथी सीता हे सुरुज के जोतिया,
का हथी चान के जोत हे।
 अइसन सुनर कनेया कइसे मोरा भेंटल,
कुसबा ले काँपथि बेटी के बाबू,
कइसे करब कनेया दान हे।
 तोड़ी देहु तोड़ी देहु करहु बियहवा,
तोड़ी देहु जिया जंजाल हे।
 कुइयाँ खनउली आउ बेटी बियाहली,
बेद भनइते बराम्हन काँपल, काँपी गेल कुल परिवार हे। 